**Farské oznamy**

 **Piata nedeľa cez rok B (4. 2. 2024)**

|  |  |  |
| --- | --- | --- |
| Pondelok | Sv. Agáty, panny a mučenice |  17.30 |
| Utorok | Sv. Pavla Mikiho a spol. | 7.00 |
| Streda |  | 17.30 |
| Štvrtok | Sv. Jozefíny Bakhity, panny | 7.00 |
| Piatok |  | 17.00 |
| Sobota | Sv. Školastiky, panny | 17.00 Oblazov |
| Nedeľa | Šiesta nedeľa v cezročnom období | 8.00 a 10.30 |

Dnes o 15.00 v pastoračnom centre, nie v kostole, budeme mať stretnutie ružencového bratstva. Pozývam všetkých členov bratstva pomodliť sa sv. ruženec ako spoločenstvo raz do mesiaca spolu, ako je to v našich stanovách. Budeme sa modliť na úmysly Panny Márie a dar živej viery v našich rodinách.

Dnes je prvonedeľná zbierka pre potreby našej farnosti.

Kto by mal záujem o službu lektora, čiže čítať Božie slovo v nedele na sv. omši, nech sa zapíše v sakristii. Skúsili by sme vytvoriť zoznam ľudí, ktorí by sa striedali (ako to bolo kedysi) a tak by mohlo byť slávenie svätej omše pestrejšie a s vašou väčšou účasťou. Táto služba môže byť váš príspevok pre našu farnosť a využitie vašich talentov, pozvaní sú aj birmovanci.

V piatok o 18.15 hod. pozývam birmovancov na stretnutie do pastoračného centra.

Vzadu na stolíku si môžete zakúpiť za 1euro alebo zobrať časopis Naša Žilinská diecéza.

Na budúcu nedeľu je zbierka na charitu.

Pastoračný fond Žilinskej diecézy Krok, vás v dňoch 3.5.-7.5. pozýva na duchovné cvičenia Lectio divina spojené s kurzom. Cena je 220eur, miesto konania Čičmany.

Ďakujem za vaše modlitby, za kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 1. Želám vám peknú nedeľu.